<classify> KAMPENI za uchaguzi wa Serikali za Mitaa zimeanza jana nchini.Waziri wa Nchi Ofisi ya Rais Tawala za Mikoa na Serikali za Mitaa, Selemani Jafo ameagiza zifanyike kampeni za kistaarabu kwa wagombea wa vyama vyote vinavyoshiriki .Kwa mujibu wa taarifa zilizopatikana baadhi ya wagombea wa Chama cha Demokrasia na Maendeleo Chadema ambacho kimetangaza kujitoa kwenye uchaguzi huo wanashiriki kwenyekampeni kuwania nafasi mbalimbali.Akizungumzia uchaguzi huo, Waziri Jafo alisema mchakato mzima wa uchaguzi huo unaotarajiwa kufanyika Novemba 24 Mwaka huu hauna shaka yoyote, zaidi amevitaka vyama kuzingatia taratibu na kanuni za uchaguzi huo hadi watakapopatikana viongozi hao katika uchaguzi huo ulioanza mchakato wake Oktoba 7 Mwaka huu.Maandalizi ya uchaguzi tayari yameshakamilika hadi sasa, kampeni zilizoanza leo jana zitaendelea hadi Novemba 23 mwaka huu na siku inayofuata wananchi watatumia haki yao ya kikatiba kupiga kura, nisisitize tu kwamba ni vyema kampeni zikafanyika katika hali ya ustaarabu pasipo bugudha yoyote alisema.Vyama vilivyoanza kampeni jana ni CCM, Chama cha Wakulima AFP na baadhi ya wagombea wa Chadema ambacho kilitangaza hadharani kutoshiriki uchaguzi huo huku vyama vingine vikipanga kuanza kampeni leo. Ushiriki wa Chadema Gazeti hili limebaini Chadema katika katika Manispaa ya Sumbawanga haijajitoa hivyo kitashiriki uchaguzi huo.Akizungumza na gazeti hili kwa njia ya simu Msimamizi wa Uchaguzi Manispaa ya Sumbawanga ,Andrew Zumba amesema kuwa Chadema na CCM vitashiriki katika uchaguzi huo katika kata saba , vitongoji 50 ambapo wajumbe wanawake ni 72 na wajumbe mchanganyiko ni 73.Jana juzi vyama Chadema na CCM mkoani Rukwa viliandikiwa barua vikitaarifiwa kuwa wale wajumbe wanaotaka kujitoa katika uchaguzi wa Serikali za Mitaa wawasilishe barua zao kwa Wasimamizi Wasaidizi wa Uchanguzi ifikapo saa 10:00 kamili jioni lakini hakuna mjumbe wa chama chochote aliyewasilisha barua, alieleza.Aliongeza kuwa CCM tayari imewasilisha ratiba ya uzinduzi wa kampeni yao ya uchaguzi wa Serikali za Mitaa na Chadema licha ya kutowasilisha barua yao, wengi wa wagombea wake wameamua kushiriki katika uchaguzi huo.Ratiba ya CCM ya kampeni ya uchaguzi tumeiwasilisha kwa vyombo vya ulinzi na usalama... maandalizi ya kampeni yao ni juu yao wenyewe, alibainisha.Hekaheka ArushaKutoka Mkoani Arusha Chama cha Tanzania LaborTLP kitazungumza na waandishi wa habari Mkoani Arusha Novemba 20 mwaka huu, lengo in kutoa ratiba ya uchaguzi wa serikali mitaa.Akizungumza na gazeti hili jana Katibu Mwenezi wa TLP Mkoa wa Arusha, Geoffrey Stephen alisema kuwa kila kitu kitajulikana siku hiyo ikiwemo siku ya kuzindua kampeni ya chama hicho. Stephen alisema mbali ya hilo, pia wagombea wote wa chama hicho watajulikana na kupewa ratiba ya ufunguzi wa kampeni.CCM yasemaKatika hatua nyingine, Katibu wa Itikadi na Uenezi wa Chama cha Mapinduzi TaifaCCM Humphery Polepole ambaye pia ni mlezi wa chama cha hicho Mkoa wa Arusha amevitaka vyombo vya dola nchini kusimamia na kulinda amani katika kipindi cha chote cha kampeni hadi kuelekea uchaguzi wa serikali za mitaa utakaofanyika Novemba 24 mwaka huu.Polepole aliyasema hayo jana Jijini Arusha wakati akizungumza na waandishi wa habari pamoja makatibu wenezi wa CCM Wilaya kutoka Wilaya zote saba za Mkoa wa Arusha.Alisema hatua hiyo inakuja baada ya baadhi ya vyama pinzani kujitoa katika mchakato huu wa uchaguzi wa serikali za mitaa na kuwataka wananchi kusubiri maelekezo hali ambayo haitakiwi kisheria bali walipaswa kukata rufaa pale walipoona hawajatendewa haki.Wasitujaribu, wasituvuruge wao wameshakimbia uchaguzi kuepuka aibu waendelee na shughuli zao zinazoendana na kukimbia kwao, nawataka makatibu wenezi wa CCM wote nchini kulinda amani pamoja na wananchi nao walinde amani kwa kuwa mlinda amani wa kwanza ni mwananchi mwenyewe,alisema Polepole.Pia amewataka wagombea wa vyama vyote katika kipindi hiki cha kampeni za uchaguzi ambazo zimeanza jana ziwe za kistaarabu,kisayansi kwani uchaguzi huu unaotarajiwa kufanyika siku chache zijazo nchi nzima na vipo baadhi ya vyama vimeshaanza kuonesha dalili za kuvuruga amani wakati uchaguzi huu ni wa huru na haki.Katibu wa CCM wa Mkoa wa Arusha, Mussa Matoroka alisema kwa tathimini waliyoifanya kwa kipindi cha miaka minne toka uongozi wa serikali ya awamu ya tano uingie madarakani wameweza kufanya mambo makubwa ya maendeleo na kuipa heshima kubwa CCM.Matoroka alisema kuwa jumla ya mitaa ya uchaguzi wa serikali za mitaa katika Mkoa wa Arusha ni 154 ikiwa CCM imesimamisha wagombea waliopita bila ya kupingwa 113 na vyama vya upinzani vimesimamisha wagombea 41.Waliosusa Dar es salaamUchaguzi huo unafanyika wakati vyama saba vya upinzani vikiwa vimetangaza kususia uchaguzi huo kwa madai ya kukiukwa kwa taratibu za uchaguzi.Vyama vilivyosusa kushiriki uchaguzi huo ni pamoja na Chama cha wananchi CUF, Chama cha Demokrasia na Maendeleo Chadema, ACT Wazalendo, Chaumma, NLD,UPDP,CCK na NCCR Mageuzi.Mkoani Dar es Salaam CCM imezindua kampeni jana katika kata 13 za wilaya ya Kinondoni ikiwa ni kushiriki katika uchaguzi huo wa serikali za mitaa. Katibu wa CCM wa mkoa huo, Zacharia Mwansasu aliliambia gazeti hili jana kwa wilaya ya Kinondoni uzinduzi umefanyika kwa kata mbili, Kigogo mbili, Hananasifu tatu, Tandale mbili, Mwananyamala moja.Mwansasu alisema chama hicho kimejipanga kupata ushindi katika uchaguzi huo huku wakiahidi kufanya kampeni za kistaarabu kwa mujibu wa taratibu za sheria za uchaguzi huo.Alisema wameanzia kampeni katika eneo la Kinondoni kutokana na kuwa na mitaa mingi, ikiwa ni utaratibu uliopangwa na Kamati ya siasa na wajumbe wa halmashauri Kuu.ADC waingia kaziniKwa upande wake Katibu Mkuu wa Chama cha ADC, Doyo Hassan alisema chama hicho kitazindua kampeni katika eneo la Buguruni Novemba 20,2019.Aidha alisema chama hicho kinajitolea kushiriki katika uchaguzi huo ingawaje wamechoka kutokana na kukatwa kwa wagombea wao wengi kwa nchi nzima.Alisema chama hicho kilikuwa na wagombea 500 lakini kwa sasa wamebakia 216 nchi nzima, jambo ambalo linawahuzunisha.Tamisemi inasemaje? Juzi Katibu Mkuu wa Tamisemi, Joseph Nyamuhanga kusema kuwa uchaguzi huo utafanyika kama ilivyopangwa na kuvitaka vyama vyote vitakavyoshiriki uchaguzi huo kuwasilisha ratiba za mikutano yao ya kampeni ili viweze kupewa ulinzi.Nyamuhanga alisema kampeni za uchaguzi huo zitafanyika katika maeneo yenye wagombea pekee na kuyaacha maeneo ambayo wagombea wake wamejitoa au kupita bila kupingwa, jambo ambalo pia limevifanya vituo vya uchaguzi kupungua kutoka idadi ya vituo vilivyokuwa vimetangazwa awali kabla ya baadhi ya vyama kujitoa. Mkoa wa Morogoro Kutoka Mkoani Morogoro CCM wilaya ya Morogoro mjini kichama kinatarajia kuzindua kampeni zake Leo katika viwanja vya sabasaba katika Manispaa ya Morogoro. Mwenyekiti wa CCM wilaya ya Morogoro mjini kichama, Fikiri Juma aliimbia gazeti hili jana kuwa CCM wilaya hiyo itazindua kampeni zake leo na kuongezaLeo Jana hatujafanya kampeni ila tunazindua Jumatatuleo kwenye viwanja vya sabasaba.Mbali na CCM kuanza kampeni zake leo,viongozi wa vyama vingine vilivyo tayari kushiriki uchaguzi huo hawakupatikana mara moja kuweza kuzungumzia mikakati yao.Hata hivyo ,mwandishi wa habari hizi alipita katika baadhi ya mitaa ya Kata ya Mji Mkuu,Sabasaba na Uwanja wa Taifa katika Manispaa ya Morogoro hakuweza kubahatika kuona shamrashamra za wagombea wa vyama vingine vya siasa vikifanya kampeni.Dodoma kumekucha Kwa upande wa halmashauri ya jiji la Dodoma ambayo inaaminika kama ngome ya Chama cha Mapinduzi CCM, vyama viwili vyenye usajili wa kudumu ndivyo vilivyozindua kambeni zao kwa ajili ya uchaguzi wa serikali za mitaa.Akizungumza na Habarileo, Msimamizi wa Uchaguzi, Dickson Kimaro alisema vyama vilivyoanza kampeni zake ni CCM na Alliance for Tanzanian Farmers Party Chama Cha Wakulima-AFP.Alisema CCM imefanya kampeni zake aneo la Makulu wakati AFP wakifanya kampeni zao eneo la Ndejengwa.Imeandikwa na Peti Siyame Sumbawanga, Anastazia Anyimike Dodoma, John Nditi Morogoro, Veronica Mheta na John Mhala, Arusha, Lucy Lyatuu na Oscar Job, Dar.  <topic>: KITAIFA 